বগুড়া সংবাদ ডট কম (নন্দীগ্রাম প্রতিনিধি ফিরোজ কামাল ফারুক) : বগুড়ার নন্দীগ্রাম পৌর আওয়ামীলীগের সভাপতি ও প্যানেল মেয়র আনিছুর রহমানের বড় ভাই সাবেক ইউপি সদস্য সমাজ সেবক জাহাঙ্গীর আলম রজব আর নেই। তিনি গত রোববার সকালে বগুড়া মেডিকেল কলেজ হাসপাতালে হার্ট অ্যাটাকে ইন্তেকাল করেছেন। (ইন্না—রাজিউন)। তার বয়স হয়েছিল ৬৫ বছর। মৃতুকালে তিনি স্ত্রী, ছেলে-মেয়েসহ অসংখ্য গুনগ্রাহি রেখে গেছেন। তার মৃত্যুর সংবাদ মুহুর্তের মধ্যে ছড়িয়ে পড়লে এলাকায় শোকের ছায়া নেমে আসে। তার মৃত্যুতে সাংসদ সদস্য রেজাউল করিম তানসেন, সাবেক এমপি ইঞ্জি: মোস্তফা আলী মুকুল, উপজেলা চেয়ারম্যান নূরুল ইসলাম মন্ডল, মেয়র কামরুল হাসান জুয়েল, ভাইস চেয়ারম্যান একে আজাদ, উপজেলা আওয়ামীলীগের ভারপ্রাপ্ত সভাপতি রফিকুল ইসলাম, সাধারন সম্পাদক আনিছুর রহমান, যুগ্ম-সাধারন সম্পাদক আনোয়ার হোসেন রানা, পৌর আওয়ামীলীগের সাধারন সম্পাদক মুকুল হোসেন, সাবেক উপজেলা চেয়ারম্যান রেজাউল আশরাফ জিন্নাহ, উপজেলা কমিউনিটি পুলিশিং কমিটির সাধারন সম্পাদক আবুল কাশেম, সাবেক কাউন্সিলর আবু সাঈদ মিলন, উপজেলা প্রেসক্লাবের সভাপতি ফজলুর রহমান, সাধারন সম্পাদক বকুল হোসেন, দপ্তর সম্পাদক এফকে ফারুক, স্বেচ্ছা সেবকলীগের সভাপতি মামুনুর রশিদ, সাধারন সম্পাদক জাহাঙ্গীর আলম, কৃষকলীগের সভাপতি সফিকুল ইসলাম, সাধারন সম্পাদক সাঈদ রায়হান মানিক, ছাত্রলীগের সভাপতি আবু সাঈদ, সাধারন সম্পাদক কামরুল হাসান সবুজসহ পৌরসভার সকল কাউন্সিলরবৃন্দ, জনপ্রতিনিধি, রাজনৈতিক নেতৃবৃন্দ, ব্যবসায়ী নেতৃবৃন্দ পৃথক পৃথক বিবৃতিতে গভীর শোক প্রকাশ ও তার রুহের মাগফেরাত কামনা করে শোবসন্তপ্ত পরিবারের প্রতি সমবেদনা জ্ঞাপন করেন। মরহুমের নামাজে জানাযা বাদ মাগরিব কেন্দ্রীয় ঈদগাঁ মাঠে অনুষ্ঠিত হবে বলে মেয়র কামরুল হাসান জুয়েল নিশ্চিত করেছেন।